# Pályázat támogatásra a Magyar Nemzeti Siklóernyős Célraszálló Bajnokság megrendezéséhez

## Alapvető információk a versenyről

Helyszíne: **Dunaújváros, kisapostagi repülőtér**

Időpont: **2016. október 22-23.** (gyakorlónap: október 21.)

Tartalék időpont: 2016. október 29-30. (gyakorlónap: október 28.)

Verseny kategória: **FAI-2** besorolású nemzetközi verseny

Start módja: **csörlős** felhúzás

Tervezett részvételi díj: 6000 Ft / 20 EUR (a magyar célraszálló válogatott tagjainak ingyenes)

Tervezett létszám: 30-50 fő (nemzetközi mezőnnyel)

Igényelt támogatási összeg: 150 000 Ft

Főszervezők: Králik Gyula, Gyarmati-Szabó István

## A verseny küldetése

Színvonalas verseny, aminek célja a hagyományteremtés. Nem „alapszolgáltatás”, hanem az adott keretből elérhető legtartalmasabb szolgáltatás nyújtása a célunk azért, hogy a verseny évente megrendezésre kerüljön és minden résztvevő a következő években is szívesen visszatérjen. Családias, baráti jellegű megmérettetés, ami nem csak napközben, de a verseny estéjére is programot tartogat a résztvevőknek. Vacsora, zenés mulatság, és olcsó szálláslehetőség is biztosított helyben a reptéren. Célunk a résztvevők és nézők számának maximalizálása a nyújtott extra szolgáltatásokkal, ezzel is tovább építve a siklóernyős sportolói társadalmat.

A verseny szervezése az utánpótlást támogatja azzal, hogy új szervezőket von be a siklóernyős versenyek rendezésébe. Dunaújvárossal új, eddig nem kihasznált helyszínt köt be a siklóernyős vérkeringésbe, ami központi fekvésű és könnyen elérhető.

A verseny FAI-2 kategóriájú nemzetközi versennyel egyben terveink szerint a Magyar Nemzeti Siklóernyős Célraszálló Bajnokság helyszíne is lenne, ahol a Magyarországon regisztrált versenyzőket külön is kiértékeljük és jutalmazzuk. A pályázat elfogadása esetén ezúton kérjük a Szakbizottságot a név használatának engedélyezésére is. Az értékelt kategóriák: egyéni, női, tandem és csapatverseny. A verseny időpontját a jelenleg rendelkezésre álló információk alapján, a régióban rendezett nemzetközi versenyek jelenlegi naptárának ismeretében tűztük ki, hogy más versennyel ne ütközzön. Az addig hátralévő időt is a rendezéshez szükséges tapasztalatok és szponzorok szerzésére fordítjuk.

A verseny non-profit esemény, minden többletbevételt visszaforgatunk a szolgáltatási színvonal további emelésébe, a versenyszervezésben közreműködő segítők költségeinek méltányos térítésére illetve felajánljuk a reptér támogatására. A kért támogatási összeg célja, hogy a nevezési díjakat a szolgáltatási színvonalhoz képest alacsonyan tarthassuk, illetve a magyar célraszálló válogatott tagjait ingyenesen vendégül láthassuk.

Törekszünk szponzort bevonni, az ebből származó bevételeket többletszolgáltatások finanszírozására fordítanánk: pólók, díjak és egyéb ajándékok vásárlására a verseny résztvevőinek. Helyi promócióval nézőközönséget vonzanánk, népszerűsítve a sportágat.

## Referenciák

A verseny ötletadója és szervezője Králik Gyula aktív célraszálló versenyző és egyben helyi lakos, így kapcsolatai révén tudja a minél színvonalasabb szervezést elősegíteni.

A társszervező Gyarmati-Szabó István aktív célraszálló és távrepülő versenyző, aki a célraszálló versenyek kiértékelő szoftverét fejlesztette és ennek kapcsán segítőként közreműködött több célraszálló verseny szervezésében.

A versenyszervezés szakmai támogatója Ónódy Miklós, a magyar célraszálló válogatott szövetségi kapitánya.

## Tervezett szolgáltatások

A nevezési díjba foglalt szolgáltatások:

* versenyszervezés
	+ beleértve minden szolgáltatást, ami a FAI-2 kategóriájú verseny megrendezéséhez szükséges
	+ újdonság, hogy a célraszállás kiértékelésére (az eredmény bevitelére a kiértékelő szoftverbe) egy külsős önkéntest felkérünk, így az aktuális eredmények szinte „online”, minden kör végén publikálva (kinyomtatva) rendelkezésre fognak állni, ezzel átláthatóbbá és izgalmasabbá téve a versenyt
* reggeli (hidegétel csomag)
* ebéd (melegétel)
* eredményhirdetési ünnepség, helyezettek díjai, ajándékok
* vacsora és esti mulatság
* ha másnap is folytatódik a verseny, akkor aznapra is reggeli, vagy útravaló az estére ottmaradó messze utazóknak

A nevezési díjon felül rendelkezésre álló fizetős szolgáltatások:

* étel-ital szolgáltató (pl. kürtős kalács)
* olcsó szállás a repülőtéren

## Tervezett költségvetés

A verseny költségvetése a „minimálisan” és „maximálisan” remélt résztvevői létszámtól függően

